མཐའ་དོན་དེ་རིང་གི་གོ་སྐབས་འདི་བརྒྱུད་རྒྱ་གར་གཞུང་དང་།མི་མང་ནས་ང་ཚོར་འགྱུར་བ་མེད་པའི་ཤ་ཚའི་སེམས་འཁུར་དང་།མཐུན་འགྱུར་རྒྱབ་སྐྱོར་གནང་བར་ངོས་ནས་བོད་མི་ཡོངས་ཀྱི་ཚབ་ཞུས་ཏེ་བསྔགས་བརྗོད་དང་།ཐུགས་རྗེ་བཀའ་དྲིན་བླ་མེད་དུ་ཆེ་ཞེས་ཞུ་རྒྱུ་ཡིན།ངོས་རང་རྒྱལ་ཁབ་འདིའི་ཆ་ཤས་ཡིན་པ་ལྟ་བུའི་ཚོར་སྣང་ཞིག་ཡོང་གི་འདུགདེ་ནི་རྒྱ་གར་དང་།བོད་ཀྱི་བར་དུས་རབས་མང་པོའི་སྔོན་ནས་ཆོས་དང་།རིག་གཞུང་གི་འབྲེལ་བ་ཟབ་མོ་ཞིག་ཡོད་པའི་ཐོག་ངོས་དང་།དེ་བཞིན་བཙན་བྱོལ་བོད་མི་མང་ཆེ་བ་འདས་པའི་ལོ་བཞི་བཅུ་ཞེ་ལྔའི་རིང་རྒྱ་གར་ནང་རང་དབང་གི་སྒོ་ནས་གནས་སྡོད་ཆོག་པ་བྱུང་བས་ཡིན།